એક અનુમાન અનુસાર વર્ષ 2016માં ભારતમાં ચીની ઉત્પાદનોનું વેચાણ 4 હજાર કરોડ રૂપિયા જેટલું હતું. કુલ વેચાણમાં 4 હજાર કરોડ રૂપિયાનુ વેચાણ દીવાળી સાથે જોડાયેલા સામાનનું થતું હતું. સર્વે અનુસાર આ વર્ષે દીવાળીમાં લોકો ભારતીય બજારમાં બનેલી વસ્તુઓ ખરીદવાને વધારે પ્રાધાન્ય આપી રહ્યાં છે. સર્વે દરમિયાન દુકાનદારો પાસેથી મળેલી વિગતો અનુસાર જોવા જઈએ તો મોટાભાગના ગ્રાહકો ભારતીય લાઈટ્સની માગણી કરી રહ્યા છે. ચીની ઉત્પાદનોનું વેચાણ ઘટવાનું એક કારણ ચીની ઉત્પાદનો વિરૂદ્ધ ભારત દેશમાં બનેલો માહોલ પણ કારણભૂત છે. તો આ સિવાય દુકાનદારો ચીની સામાન પર કોઈ ગેરંટી નથી આપતા અને એટલા માટે પણ લોકો ચીની સામાનને વધારે નાપસંદ કરી રહ્યાં છે.